《偈颂七首 其六》
宋代·释思岳

炉已开，炭未有，衲僧暖地且相守。忽然乞得火种来，切忌烧脚又烧手。

作者简介：释思岳，号蒙庵。住漳州净众寺，迁鼓山，晚住福州东禅。为南岳下十六世，径山宗杲禅师法嗣。有《东禅蒙庵岳和尚语》一卷，收入《古尊宿语要》卷五。《嘉泰普灯录》卷一八、《五灯会元》卷二○有传。今录诗十八首。